צבי מאיר זילברברג

הרב צבי מאיר זילברברג (נולד ב-1963, כ"ו בניסן ה'תשכ"ג) הוא משפיע ודרשן חסידי. שנודע בעיקר בשיחותיו בשבת בשעת סעודה שלישית, שרבים, אף כאלו שאינם נחשבים כתלמידיו, באים להאזין להן. צבי מאיר נולד במונסי שבניו יורק לרב משה שמעון חיים זילברברג, חסיד גור, ששימש בעבר ר"מ בישיבת בית מדרש עליון במונסי. נקרא על שם סבו (אבי אביו), ר' רפאל צבי מאיר זילברברג, בבחרותו למד בישיבת סלבודקה בבני ברק. מבחרותו קם מדי יום לפנות בוקר ללימוד ותפילה. לאחר חתונתו מונה לקומנדאנט בחסידות גור. לאחר כמה שנים החל להתקרב לרב יעקב אריה ישעיה מיליקובסקי, האדמו"ר מאמשינוב. פרסומו נודע עקב שיחותיו בסעודה שלישית. בתחילת שנות ה'תש"ן (שנות ה-90) נהג למסור שיחות חיזוק בסעודה שלישית בביתו. והחל משנת תשנ"ו (1995) פתח בית כנסת וחבורה חסידית בשם נחלת יעקב. לשיחתיו בסעודה שלישית מגיעים מדי שבוע מאות אנשים. מלבד בית כנסת, פתח אף תלמוד תורה בשם "קדושת התורה", ישיבה קטנה וישיבה גדולה. בית הכנסת נמצא בשכונת עזרת תורה היום נמצא ברחוב ברוכים 4 פינת בר-אילן בירושלים, והוא מתייחד בתפילות שנמשכות שעות. כאמור הרב זילברברג התפרסם בשיחתיו בסעודה שלישית, תפילת מנחה של שבת מתחילה בשקיעה ולאחר מכן נערכת סעודה שלישית במקום. מספר דקות לפני צאת הכוכבים לשיטת רבינו תם מתחיל הרב זילברברג בשיחתו ביידיש שנמשכת כשעה. שיחותיו עוסקות בעניינים כלליים בעבודת ה'. ועוסקות כמה חודשים סביב נושא אחד. חלק מהשיחה עוסק בחשיבות הנושא וחלק אחר על דרכי העבודה עליו. מוטיב מרכזי בשיחות הוא חשיבות תוספת שבת. כמו כן, הוא עומד בראש כולל אברכים, וכולל למניין לתפילת שחרית וכולל נוסף ללימוד אחר הצהריים בו לומדים 5 שעות רצופות. בימי שובבי"ם ישנם בכולל סדרי לימוד ממושכים, לעיתים של 12 שעות רצופות. ביום שישי מוסר הרב זילברברג שיעור הכנה לשבת, השיעור משודר לכמה מוקדים בישראל. בשנת תשס"ו פתח הרב זילברברג חבורה לבחורים שהתפללו אצלו ושמעו את שיחותיו. לחבורה יש תנאי קבלה וסדרי לימוד ותפילה כפי הוראות הרב זילברברג. אחד מהחבורות המפורסמות היא חבורת אום אני חומה כנגד פגעי הטכנולוגיה. כשבשנים האחרונות רבים מצטרפים לחבורה זו ומקבלים על עצמם התנזרות משימוש בתקשורת על ידי אינטרנט, מדי שנה מתכנסים החברים למה שמכונה אספת הצלה ששם נשמעת שיחה בעניין זה, השיחה נמסרת ביידיש ומתורגמת תוך כדי לעברית [לשון הקודש] ואנגלית. בשנת תשפ"ג התקימה האספה בבני ברק בנוכחות של כעשר אלף איש. הדגיש מספר פעמים, שאין מגמתו לשמש כאדמו"ר, אלא רק כמשפיע, כך למשל ערב חתונת בתו, ביקש שלא יבואו לחתונה, בבגדי שבת כפי הנוהג בחתונת אדמורי"ם. למרות זאת רבים מתלמידיו מתייחסים אליו כאדמו"ר. לרב זילברברג שני בנים ושש בנות נשואים, ביניהם: חתנו, הרב הורוביץ בנו של אב"ד לינסק, חתנו, הרב אליעזר גלדצהיילר, נכדו של הרב אליהו יהושע גלדצהלר אחיו, הרב אברהם בנימין זילברברג, הוא יו"ר ועדת החינוך של חסידות גור, וראש ישיבת 'שפתי צדיק' בחצור הגלילית. שיחות התחזקות - סט ספרים, משיחותיו השבועיות (בחמישה כרכים), שיחות מיוחדות בענייני מועדים ובענייני חינוך ונישואין. כמו כן מדי שבוע יוצא חוברת בשם מאמרי חיזוק. מדיה וקבצים בנושא צבי מאיר זילברברג בוויקישיתוף שיעורי הרב צבי מאיר זילברברג באתר "קול הלשון" שימי שפר, ‏ר' מיילך ור' צבי מאיר: המשפיעים שסוחפים מהאדמו"רים, באתר כיכר השבת, 16 באוקטובר 2019 שאול כהנא, ‏המלחמה ב'נדרים פלוס'; מי אתה המשפיע הרה"צ רבי צבי מאיר זילברברג?, באתר כיכר השבת, 24 בנובמבר 2022 משה ליפשיץ, ‏בבתי כנסת החרדיים יש מסכי התרמה אינטרנטיים, עכשיו יש גם מי שנלחם בהם, בעיתון מקור ראשון, 31 בדצמבר 2022 צבי מאיר זילברברג, דף שער בספרייה הלאומית אביו הוא נכדו של הרב אברהם בנימין זילברברג. ומצד אמו הוא נכדו של הרב גדליה שור מראשי ישיבת תורה ודעת בפלטבוש נפטר בי"ט בטבת, ה'תש"ך